Det ble avholdt en rekke seremonier på krigskirkegården. De viktigste årvisse seremoniene var «helteminnedagen» for falne tyske soldater, som ble markert av tyskerne 16. mars 1941, 15. mars 1942, 21. mars 1943, 12. mars 1944 og 11. mars 1945, med kranspålegging foran minnesmerket på kirkegården, årsdagen for invasjonen 9. april og minnedagen for de falne «nazi-martyrene» i ølkjellerkuppet 9. november. Det var også seremonier under Joseph Goebbels' besøk i Norge 28. november 1940 og Heinrich Himmlers besøk.